ব্রজাবলী ভাষা
ব্রজাবলী ভাষা ভারতের অসম অঞ্চলে পঞ্চদশ-ষোড়শ শতাব্দীতে শঙ্করদেব কর্তৃক তৈরীকৃত ও ব্যবহৃত এক ধরনের সাহিত্যিক ভাষা বিশেষ। এই ভাষা তিনি বরগীত এবং অঙ্কীয়া নাট রচনার সময় ব্যবহার করেছিলেন। এই ভাষার সমরূপ ভাষা বাংলা ও উড়িষ্যায় প্রচলিত থাকলেও অসমে প্রচলিত ব্রজাবলী ভাষা তাদের থেকে ভিন্ন ধরনের ছিল। অন্যান্য সমরূপ ভাষাগুলি ব্রজভাষা নির্ভর হলেও ব্রজভলি ভাষা মৈথিলী ও অসমীয়া ভাষার সংমিশ্রণে গঠিত হয়েছিল। সাধারণভাবে এই ভাষার কথ্য রূপে অসমীয়া শব্দের প্রচলন ছিল বলে অসমের মানুষ সহজেই এই ভাষা বুঝতে পারতেন।